CELEX: 62013TN0487
Language: sk
Date: 2013-09-06 00:00:00
Title: Vec T-487/13: Žaloba podaná 6. septembra 2013 — Navarra de Servicios y Tecnologías/Komisia

26.10.2013   
            
            
               SK
            
            
               Úradný vestník Európskej únie
            
            
               C 313/34
            
         Žaloba podaná 6. septembra 2013 — Navarra de Servicios y Tecnologías/Komisia
   (Vec T-487/13)
   2013/C 313/64
   Jazyk konania: španielčina
   
      Účastníci konania
   
   
      Žalobkyňa: Navarra de Servicios y Tecnologías SA (Pamplona, Španielsko) (v zastúpení: A. Andérez González, advokát)
   
      Žalovaná: Európska komisia
   
      Návrhy
   
   Žalobkyňa navrhuje, aby Všeobecný súd zrušil napadnuté rozhodnutie v rozsahu, v akom sa dotýka žalobkyne a aby zaviazal žalovanú na náhradu trov konania.
   
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod založený na porušení článku 107 ods. 1 ZFEÚ.
               
                           —
                        
                        
                           Žalobkyňa v tomto smere poukazuje na neexistenciu štátnej pomoci, keďže v prejednávanej veci nedošlo k prijatiu štátneho opatrenia vo forme prevodu štátnych prostriedkov, keďže neexistuje zvýhodnenie subjektov vykonávajúcich ekonomickú činnosť, a keďže nedošlo k skresleniu hospodárskej súťaže a k ohrozeniu obchodu medzi členskými štátmi.
                        
                     
         
               2.
            
            
               Druhý žalobný dôvod založený na porušení článku 107 ods. 2 ZFEÚ, ako aj Protokolu o systéme verejnoprávneho vysielania v členských štátoch, ktorý je pripojený k Amsterdamskej zmluve z 2. októbra 1997.
               
                           —
                        
                        
                           Žalobkyňa v tejto súvislosti poukazuje na zákonnú konfiguráciu služieb všeobecného ekonomického záujmu, v dôsledku organizácie a financovania ktorých sa členským štátom priznáva široká miera voľnej úvahy,
                        
                     
                           —
                        
                        
                           na neexistenciu zvýhodneného súťažného postavenia spoločnosti žalobkyne,
                        
                     
                           —
                        
                        
                           a na zohľadnenie kritérií rozsudku Altmark v prejednávanej veci, keďže existuje výslovný príkaz a jasná definícia povinností verejnej služby, a keďže sa vykonalo ekonomicky rozsiahle a objektívne vyčíslenie, ktoré neprekračuje výdavky spôsobené výkonom povinností verejnej služby.
                        
                     
         
               3.
            
            
               Tretí žalobný dôvod založený na porušení článku 103 ods. 3 písm. c) ZFEÚ z dôvodu existencie cieľa verejného záujmu, na dosiahnutie ktorého sa spochybnené opatrenie zdá byť vhodné a primerané a zbytočne nenarúša trh.
            
         
               4.
            
            
               Štvrtý dôvod založený na neprimeranosti vzťahu medzi účelom napadnutého rozhodnutia a konečným cieľom sledovaným týmto rozhodnutím, ako aj zjavná neprimeranosť medzi sledovaným teoretickým cieľom a dôsledkami, ktoré vyvoláva toto rozhodnutie, ktoré sú v rozpore so všeobecným záujmom a uprednostňujú obchodné a ekonomické záujmy konkrétneho subjektu alebo subjektov.